**OTSUS**

Melliste 4. veebruar 2025 nr EELNÕU

## **Karja tee L1 katastriüksuse ja Poka tee 39 katastriüksuse koormamine isikliku kasutusõigusega Elektrilevi OÜ kasuks**

Poka külas asuvate Karja tee L1 katastriüksuse ja Poka tee 39 katastriüksuse omanikuks on Kastre vald. Lähtudes koostatud tööprojektist IP7279, „Kuuste-Melliste keskpingevõrgu automatiseerimine Kaagvere küla, Võruküla, Tammevaldma küla, Melliste küla, Poka küla, Sudaste küla, Kastre vald, Tartu maakond“ taotleb Elektrilevi OÜ volitatud esindaja Krista Ahman, Kastre Vallavalitsuselt, kui kinnistute omanikult, isikliku kasutusõiguse seadmist tehnorajatiste püstitamiseks. Kasutusõigust soovitakse seada Karja tee L1 katastriüksusele (katastritunnus 29101:001:0397) maakaabelliinile ja liitumiskilbile, mille servituudi ala on 13 m2 , Punga tee T2 katastriüksusele (katastritunnus 29101:001:1598) maakaabelliinile, jaotus- ja liitumiskilbile, mille servituudi ala on 819 m2 ja Poka tee 39 katastriüksusele (katastritunnus 50101:004:0137) maakaabelliinile, mille servituudi ala on 85 m2.

Lähtudes kohaliku omavalitsuse korralduse seaduse§ 22 lõike 1 punkti 61, asjaõigusseaduse1 § 158, § 172, § 225, § 226, § 228, asjaõigusseaduse rakendamise seaduse § 152, Kastre Vallavolikogu 23.01.2018.a määruse nr 15 „Kastre valla vallavara valitsemise kord“ ja kooskõlas Elektrilevi OÜ volitatud esindaja 08.01.2025 taotlusega nr JV-MAA-1/971 (registreeritud kiri 8. jaanuar 2025. a nr [4-11/27](https://atp.amphora.ee/kastrevv/index.aspx?itm=372057) ), Kastre Vallavolikogu

**o t s u s t a b:**

1. Seada isiklik kasutusõigus Elektrilevi OÜ (registrikood 11050857, aadressiga Harju maakond, Tallinn, Kesklinna linnaosa, Veskiposti tn 2, 10138) kasuks punktis 2 nimetatud tingimustel järgmisele Kastre valla omandis olevale kinnistule ja määrata isikliku kasutusõigusega koormatavad alad vastavalt otsuse lisaks olevatel plaanidel tähistatule järgnevalt:
   1. koormata tähtajatult Kastre vallale kuuluv Poka külas asuv Karja tee L1 katastriüksus (katastritunnus 29101:001:0397, pindala 7618 m2, maakasutuse sihtotstarve transpordimaa 100%, Tartu Maakohtu kinnistusosakonna kinnistusregistri registriosa nr 18462650), kasutusõiguse alaga 819 m² vastavalt PARI ruumiandmete tunnusele nr 634041 registreeritud ruumikujule;
   2. koormata tähtajatult Kastre vallale kuuluv Poka külas asuv Poka tee 39 katastriüksus (katastritunnus 50101:004:0137, pindala 8 870,0 m2, maakasutuse sihtotstarve ühiskondlike ehitiste maa 100%, Tartu Maakohtu kinnistusosakonna kinnistusregistri registriosa nr 4413904), kasutusõiguse alaga 85 m² vastavalt PARI ruumiandmete tunnusele nr 634041 registreeritud ruumikujule.
2. Määrata isikliku kasutusõiguse seadmise tingimused järgnevalt:
   1. isikliku kasutusõiguse esemeks otsuse punktides 1.1 ja 1.2 nimetatud katastriüksusel on maakaabelliin (edaspidi nimetatud „tehnorajatis”);
   2. isiklik kasutusõigus punktides 1.1 ja 1.2 nimetatud katastriüksusel paiknevale maakaabelliinile seatakse Elektrilevi OÜ (edaspidi nimetatud „õigustatud isik”) kasuks;
   3. isikliku kasutusõiguse tasu ja suurus ja selle maksmine määratakse õigusaktidega kehtestatud tingimustel ja korras;
   4. õigustatud isikul on õigus vastavalt lisatud talumiskohustuse ala plaanidele tehnorajatiste kasutamiseks, remontimiseks ja hooldamiseks ning nõuda tehnorajatise kaitsevööndi ulatuses kasutuspiirangute järgimist vastavalt õigusaktides sätestatule;
   5. isiklik kasutusõigus on üleantav. Kinnistu omanik ja õigustatud isik tagavad lepingu esemete võõrandamise korral kõigi käesolevast lepingust tulenevate omanike õiguste ja kohustuste ülevõtmise isiku poolt, kellele lepingu esemed võõrandatakse ning isiklike kasutusõiguste võõrandamise korral kõigi käesolevast lepingust tulenevate õigustatud isiku õiguste ja kohustuste ülevõtmise isiku poolt, kellele isiklik kasutusõigus võõrandatakse;
   6. õigustatud isikul on õigus kasutada lepingu eseme asukohajärgset kinnistut isiklikust kasutusõigusest tulenevate õiguste teostamiseks kasutusõiguse alal, mille laius maakaabelliini puhul on 1 meetri kaugusel paiknevad mõttelised vertikaaltasandid.
   7. Kohustada õigustatud isikut:
      1. teavitama kinnistu omanikku tehnorajatise maadel tehtavatest plaanilistest hooldus- ja remonttöödest vähemalt kolm päeva enne tööde alustamist. Avariiremondi korral võib õigustatud isik vajaduse korral alustada vajalike töödega viivitamata, teavitades sellest kinnistu omanikku. Avariiks loetakse isikliku kasutusõiguse eseme ootamatut või juhuslikku purunemist, tehnovõrkude seiskumist või muud riket;
      2. iga liiki hooldus- ja remonditööde lõpetamisel omal kulul taastama tööde alustamisele eelnenud olukorra;
      3. isikliku kasutusõiguse üleminekust või isiklikust kasutusõigusest tulenevate õiguste ja kohustuste teostamise üleandmisest kolmandale isikule teatama kinnistu omanikule mõistliku aja jooksul alates isikliku kasutusõiguse üleminekust või kohustuste teostamise üleandmisest arvates;
      4. nõustuma kinnistule teiste reaalservituutide ja isiklike servituutide seadmisel nende kandmisega kinnistusraamatusse punktis 1 nimetatud isikliku kasutusõigusega samale järjekohale selle eest tasu nõudmata;
      5. õigustatud isik on kohustatud kasutama kasutusõiguse ala säästlikult ja heaperemehelikult ning võtma tarvitusele kõik abinõud, vältimaks Omaniku või kolmandate isikute vara või õiguste kahjustamist mistahes viisil;
      6. õigustatud isik on kohustatud kasutama oma tegevuses loodussäästlikku tehnoloogiat, vältima keskkonna reostamist ning täitma õigusaktidest tulenevaid nõudeid;
      7. õigustatud isik on kohustatud hoidma kasutusõiguse alal paiknevad tehnorajatist oma vahenditega ja omal kulul korras;
      8. õigustatud isik on kohustatud kandma kasutusõiguse ala kasutamisest tulenevat vastutust kolmandate isikute ees, mis on õigustatud isiku tegevuse või tegevusetuse otsene tagajärg.
   8. Kohustada kinnistu omanikku:
      1. hoiduma igasugusest tegevusest, mis takistab isikliku kasutusõiguse eseme sihipärast kasutamist;
      2. järgima isikliku kasutusõiguse alal seadustest ja muudest õigusaktidest tulenevaid kitsendusi;
      3. kinnistu koormamisel teiste reaalservituutide ja isiklike servituutidega teavitama isikuid, kelle kasuks kinnistu koormatakse, käesolevas punktis nimetatud isikliku kasutusõiguse seadmise tingimustest;
      4. mitte tegema takistusi õigustatud isiku töötajatele ja õigustatud isiku volitatud isikule kasutusõiguste alade sihipäraseks kasutamiseks ööpäevaringselt ning kasutusõiguste aladele juurdepääsuks nii jalgsi kui käesoleva otsuse punktis 2.4 nimetatud tegevuseks mõistlikult vajalike sõidukite ja tehnikaga.
   9. isikliku kasutusõiguse võib enne tähtaega kinnistusraamatust kustutada õigustatud isiku ja kinnistu omaniku kokkuleppel.
3. Isikliku kasutusõiguse seadmisega seotud kulud, notaritasu ja riigilõivu tasub isikliku kasutusõiguse taotleja.
4. Kastre Vallavalitsusel korraldada isikliku kasutusõiguse seadmise vajalike toimingute tegemine.
5. Elektrilevi OÜ korraldada notariaalse lepingu sõlmimisele eelnevalt vastavalt käesoleva otsuse lisale Piiratud Asjaõiguste Ruumiandmete Infosüsteemi (PARI) isiklike kasutusõiguse alade ruumiandmete koostamine.
6. Otsus jõustub teatavakstegemisest.
7. Otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Kastre Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus Tartu Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Mati Möller

volikogu esimees