**Seletuskiri**

**Sundvalduste seadmine Kastre vallas Alakülas asuvatele Kõrre kinnistule, katastritunnus 18502:005:0177 ning Tigete tee kinnistule, katastritunnus 18502:005:0117**, **Elektrilevi OÜ kasuks**

Elektrilevi OÜ esitas 2.10.2024. a Kastre Vallavalitsusele taotluse (registreeritud dokumendiregistris 08.11.2024, kiri nr 6-3/1445) sundvalduse seadmiseks Tartu Maakonnas, Kastre vallas, Alakülas asuvatele Kõrre kinnistuleregistriosa number 4855004, katastritunnus: 18502:005:0177 ja Tigete tee kinnistule registriosa number 3544604, katastritunnus: 18502:005:0117 maakaabelliini paigaldamiseks Elektrilevi OÜ kasuks vastavalt kinnisasja avalikes huvides omandamise seaduse §-dele 39 ja 40.

Elektrilevi OÜ planeerib paigaldada maakaabelliini vastavalt tööprojektile „Kõrre kinnistu elektriliitumine, Alaküla, Kastre vald“. Tulenevalt projektist taotleb Elektrilevi OÜ sundvalduse seadmist maaüksusele Kõrre (18502:005:0177) ja Tigete tee (18502:005:0117). Kasutusõiguse ligikaudne ala, millele sundvaldust taotletakse, on Kõrre maaüksusel 8 m² ja Tigete tee maaüksusel 33 m².

Kinnistu omanikke on antud projektist teavitatud 03.08.2024 e-kirjaga, kes on Elektrilevi OÜ projektile oma nõusoleku andnud. Kuna kinnistu registriosa numbriga 4855004 ainuomanik ja kinnistu registriosa numbriga 3544604 üks kaasomanikest on surnud ja pärimismenetlus pole lõpule viidud, ei ole notariaalse lepingu sõlmimine võimalik. Pärijate esindaja on Elektrilevi OÜ projektile kooskõlastuse andnud.

Vastavalt asjaõigusseaduse1 (edaspidi AÕS) § 158¹ lg 1 on kinnisasja omanik kohustatud oma kinnisasjal taluma tehnovõrku või -rajatist ja lubama selle ehitamist kinnisasjale, kui esinevad kaks talumiskohustuse tekkimiseks vajalikku eeldust: 1) tehnovõrk või -rajatis on vajalik avalikes huvides ja 2) puudub muu tehniliselt ning majanduslikult otstarbekam võimalus tehnovõrguga või rajatisega liituda sooviva isiku tarbimiskoha ühendamiseks tehnovõrguga või rajatisega või tehnovõrgu või -rajatise arendamiseks. AÕS § 158¹ lg 1¹ kohaselt on tehnovõrk või -rajatis ehitatud avalikes huvides, kui selle kaudu osutatakse: 1) avalikku teenust ja 2) see kuulub isikule, kellele laieneb elektrituruseaduse § 65 lg 1 sätestatud kohustus.

Kastre Vallavalitsus algatas 28. novembril 2024. a korraldusega nr 620 sundvalduse seadmise menetluse ja edastas vastavasisulised teated puudutatud isikutele. Puudutatud isikutele edastati teated elektrooniliselt dokumendiregistri kaudu, millest nähtub, et e-kirjad on kätte saadud 04.12.2024. Kinnisasjade omanikel oli õigus teates antud tähtaja (14 päeva) jooksul esitada menetluse läbiviijale kirjalikult oma arvamus. Omanikud ei ole määratud tähtaja jooksul oma arvamust esitanud.

Lähtudes eeltoodust ja võttes aluseks asjaõigusseaduse1 § 1581 lõike 1 ja 11, § 1582, asjaõigusseaduse rakendamise seaduse § 154 lõike 1, kinnisasja avalikes huvides omandamise seadus § 39 lõike 1, § 40 seada Elektrilevi OÜ kasuks Kastre vallas Alakülas asuvatele Kõrre kinnistule, katastritunnus 18502:005:0177 ning Tigete tee kinnistule, katastritunnus 18502:005:0117, avalikes huvides tähtajatu sundvaldus vastavalt otsuse lisas toodud sundvalduse ala plaanidele.

Elektrilevi OÜ-l on õigus sundvaldusega koormatavatel kinnistutel Kõrre, katastritunnus 18502:005:0177 ning Tigete tee, katastritunnus 18502:005:0117 ehitada maakaabelliini, mille kaitsevöönd on 1 m mõlemale poole telge, kasutada seda sihipäraselt ning samuti teostada kõiki töid, mis on vajalikud selle ehitamiseks, kasutamiseks, korrashoiuks, ümberehitamiseks ja lammutamiseks.

**Esitamise aeg:** veebruar 2025

**Eelnõu koostaja ja ettekandja:** hankepetsialist Tõnu Muru